Diari Oficial de la Generalitat Valenciana


Sumari del DOGV 5902, del 27-11-2008 (2008/13277)

Resolució d'11 de novembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions del gasoducte en APB denominat: Alacant-Benidorm-Altea i les seues instal·lacions auxiliars, als termes municipals d'Alacant, Sant Vicent del Raspeig, Mutxamel, Sant Joan d'Alacant, el Campello, la Vila Joiosa, Finestrat, Benidorm, la Nucia, l'Alfàs del Pi i Altea, a la província d'Alacant. Expedient número: JUEXPR/2008/6; CBREDE 2004/61/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5902

Data del DOGV
:   27-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13207


Data del document
:   11-11-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alfàs del Pi, l'
    * Mutxamel
    * Vila Joiosa, la
    * Alacant
    * Campello, el
    * Benidorm
    * Finestrat
    * Altea
    * Sant Joan d'Alacant
    * Nucia, la
    * Sant Vicent del Raspeig
    * administració regional
    * expropiació

Resolució d'11 de novembre de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions del gasoducte en APB denominat: Alacant-Benidorm-Altea i les seues instal·lacions auxiliars, als termes municipals d'Alacant, Sant Vicent del Raspeig, Mutxamel, Sant Joan d'Alacant, el Campello, la Vila Joiosa, Finestrat, Benidorm, la Nucia, l'Alfàs del Pi i Altea, a la província d'Alacant. Expedient número: JUEXPR/2008/6; CBREDE 2004/61/03. [2008/13025]
Per Resolució de la Direcció General d'Energia de la Conselleria d'Infraestructures i Transport de la Generalitat de 31 d'octubre de 2007, es va atorgar a Gas Natural Cegas, SA, l'autorització administrativa per a la construcció de dos dels quatre trams de les instal·lacions corresponents al gasoducte en APB (1) denominat: Alacant-Benidorm-Altea i les seues instal·lacions auxiliars, als termes municipals d'Alacant, Sant Vicent del Raspeig, Mutxamel, Sant Joan d'Alacant, el Campello, la Vila Joiosa, Finestrat, Benidorm, la Nucia, l'Alfàs del Pi i Altea, a la província d'Alacant, es va aprovar el projecte d'execució i les seues modificacions, així com l'addenda tècnica a este i es va declarar, en concret, la seua utilitat pública, després de la corresponent informació pública prèvia. La dita declaració d'utilitat pública, d'acord amb el que disposa l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, porta implícita la necessitat ocupació dels béns i els drets afectats i implica la urgent ocupació d'estos, i els són d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
En virtut d'això, el conseller d'Infraestructures i Transport, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i dels drets afectats perquè compareguen en els ajuntaments on radiquen les finques afectades, segons el calendari establit en l'annex d'esta resolució, com a punt de reunió per a dur a terme, de conformitat amb el procediment que establix el precitat article, l'alçament de les actes prèvies a l'ocupació i, si procedira, el de les d'ocupació definitiva.
Totes les persones interessades, així com aquelles que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada, amb aportació dels documents acreditatius de la seua titularitat i l'últim rebut de la contribució, i es podran acompanyar dels seus pèrits i un notari, si ho estimen oportú, amb la despesa a càrrec seu.
L'alçament d'actes tindrà lloc el pròxim dia 12 de gener de 2009, a partir de les 11.00 hores i 13 i 14 de gener de 2009, a partir de les 9.00 hores a l'Ajuntament de la Vila Joiosa; 14 de gener de 2009, a partir de les 14.00 hores a l'Ajuntament de Finestrat; 15 de gener de 2009, a partir de les 9.00 hores a l'Ajuntament de l'Alfàs del Pi; 16 de gener de 2009, a partir de les 9.00 a l'Ajuntament de la Nucia, i a partir de les 11.00 hores a l'Ajuntament d'Altea; 19 de gener de 2009, a partir de les 12.00 hores a l'Ajuntament de Benidorm; 20 de gener de 2009, a partir de les 9.00 hores a l'Ajuntament d'Alacant; 21 de gener de 2009, a partir de les 9.00 hores a l'Ajuntament de Sant Vicent del Raspeig, i a partir de les 13.00 a l'Ajuntament de Sant Joan d'Alacant; 22 de gener de 2009 a partir de les 9.00 a l'Ajuntament de Sant Joan d'Alacant, i a partir de les 13.00 hores a l'Ajuntament de Mutxamel; 23 de gener de 2009, a partir de les 9.00 a l'Ajuntament de Mutxamel, i els dies 26 de gener de 2009, a partir de les 11.00 hores i 27 de gener de 2009, a partir de les 9.00 hores a l'Ajuntament d'el Campello.
L'orde d'alçament d'actes es comunicarà a cada interessat per mitjà de l'oportuna cèdula de citació, i figurarà la relació de titulars convocats al tauler d'edictes dels ajuntaments assenyalats i al final d'este anunci.
És de significar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells en què, intentada la notificació, no s'haguera pogut realitzar.
En l'expedient d'expropiació, Gas Natural Cegas, SA, assumirà la condició de beneficiària.
València, 11 de novembre de 2008.- El conseller d'Infraestructures i Transport: Mario Flores Lanuza.